23/11/2009 | Administración LocalMunicipal
Narón
Departamento de Obras e Urbanismo
Aprobación definitiva dos Estatutos da Entidade de conservación do Polígono Industrial do Río do Pozo

ANUNCIO O Concello Pleno en data 29/10/2009 aprobou definitivamente os Estatutos da Entidade de conservación do Polígono Industrial Río do Pozo para levar a cabo a conservación das obras de urbanización e mantemento das dotacións e instalación dos servizos integrados no devandito Polígono. Mediante este acordo requíreselle as tódolos propietarios afectados que se constitúan en Entidade de Conservación para a adquisición de personalidade xurídica. Estes acordos, de conformidade co establecido no artigo 109 da Lei 30/92, de réxime xurídico das administración públicas e do procedemento administrativo común, poñen fin á vía administrativa. A tenor do establecido nos artigos 107 e 116 da citada lei, poderá recoñecerse potestativamente en reposición ou impugnada directamente ante a xurisdicción contencioso- administrativa. O prazo para interpoñer o recurso de reposición é dun mes a contar dende o día seguinte á publicación deste anuncio e deberá presentalo perante o mesmo órgano que o dictou (art.117 da Lei 30/92). O prazo para interpoñer o recurso contencioso- administrativo é de dous meses a contar dende o día seguinte á publicación deste anuncio e deberá presentalo perante o Xulgado Contencioso-Administrativo de Ferrol. De facer uso do recurso de reposición e de non resolverse expresamente o mesmo no prazo dun (1) mes, o recurso contencioso-administrativo perante o mesmo Xulgado poderá interpoñerse no prazo de seis meses. Sen prexuízo de calquera outro recurso que en dereito consideren oportuno. O que se publica para xeral coñecemento e para aquelas persoas que resulten descoñecidas e incertas que poidan estar incluídas nesta entidade de conservación, surtindo a presente publicación os efectos previstos no art.59.5 da Lei 30/92. SUMARIO ESTATUTOS POLOS QUE SE REXIRÁ A ENTIDADE DE CONSERVACIÓN. EXPOSICIÓN DE MOTIVOS CAPÍTULO I- DISPOSICIÓNS XERAIS - Denominación, natureza e réxime legal. - Enderezo. - Obxecto. - Ámbito. - Vixencia e Duración. CAPÍTULO II- DO ÓRGANO URBANÍSTICO BAIXO CUXO CONTROL ACTÚA - Administración Actuante: Concello de Narón. CAPÍTULO III- DOS ELEMENTOS PERSONAIS - Membros da Entidade: Condicións e requisitos. - Participación. Cuotas ou exacción. CAPÍTULO IV- DOS DEREITOS E OBRIGAS - Sección 1ª. Dos propietarios adquirentes de parcelas. o Dereitos. o Obrigas. - Sección 2ª. Da Entidade Pública Empresarial de Solo (SEPES). o Dereitos e obrigas. - Sección 3ª. Do Concello de Narón o Dereitos e obrigas. CAPÍTULO V- DOS ELEMENTOS REAIS - Elementos de propiedade privada. - Elementos de propiedade común. - Elementos de dominio e uso público. CAPÍTULO VI- DOS ÓRGANOS RECTORES - Enumeración. Sección 1ª. Da Asamblea Xeral. - Natureza, composición, clases e efectos. - Convocatoria. - Constitución. - Asistencia e representación. Dereito a voto. - Suspensión de dereitos. - Réxime e funcionamento. - Atribucións. Sección 2ª. Da Xunta de Goberno. - Natureza. - Composición. - Elección de membros da Xunta. - Desinación de cargos. - Duración, renovación e características dos cargos. - Provisión interina de vacantes. - Reunións: Réxime e funcionamento. - Competencias. Sección 3ª. –Do Comité Executivo - Natureza e Composición Sección 4ª.- Das funcións e competencias do Presidente, Vicepresidente, Secretario e Tesoureiro. - Do Presidente. - Do Vicepresidente. - Do Secretario. - Do Tesoureiro. CAPÍTULO VII- DO RÉXIME ECONÓMICO E XURÍDICO DA ENTIDADE Sección 1ª. Réxime económico. - Medios económicos. - Recaudación e exacción - Disposición de fondos. Sección 2ª. Réxime Xurídico. - Recursos e suspensión de acordos. - Xurisdicción. CAPÍTULO VIII- DA DISOLUCIÓN E LIQUIDACIÓN - Disolución. - Liquidación. - Extinción definitiva. DISPOSICIÓN TRANSITORIA. DISPOSICIÓN DEROGATORIA. Os artigos 67 e seguintes do Regulamento de Xestión Urbanística, aprobados polo Real Decreto 3288/1978, do 25 de agosto, establecen que a conservación das obras de urbanización e o mantenimento das dotacións e instalacións dos servizos públicos serán de cargo da Administración actuante, unha vez que se haxa efectuado a cesión daquelas. Asi mesmo, preceptúan que en determinados supostos, os propietarios dos terreos quedarán suxectos a tal obriga debendo integrarse nunha Entidade de Conservación das reguladas no expresado Regulamento. Por iso, e coa finalidade de facilitar a posta en funcionamento do Polígono Industrial Rio do Pozo faise necesario promover na devandita actuación urbanística a creación da correspondente Entidade de Conservación que se rexirá básicamente polos presentes Estatutos e polo disposto na normatíva urbanística vixente.1.- Baixo a denominación de ENTIDADE DE CONSERVACIÓN DO POLÍGONO INDUSTRIAL RIO DO POZO sito en Narón (A Coruña), se constitúe como entidade urbanística colaboradora, integrada por todos os propietarios de parcelas incluídas na actuación.2.- A Entidade terá natureza administrativa, con personalidade propia e plena capacidade xurídica dende a data da súa inscripción no Rexistro de Entidades Urbanísticas Colaboradoras, e se regulará polos seus Estatutos e polos artigos 24 a 30 e 67 a 70 do Regulamento de Xestión Urbanística, e demáis lexislacións urbanísticas aplicables (Lei de Ordenación do Territorio e da Actividade Urbanística de Galicia). A Entidade de Conservación terá o seu enderezo legal no Concello de Narón (A Coruña), sen prexuízo de poder trasladalo a calquera outro lugar do mesmo termo municipal, mediante acordo da Xunta de Goberno, que deberá ser notificado aos órganos urbanísticos competentes. Constitúe o obxecto e fins da Entidade: 1.- Velar polo axeitado uso dos elementos da urbanización garantindo e esixindo o cumprimento dos dereitos e obrigas que competen aos membros da Entidade.2.- Atender á prestación dos servizos básicos urbanísticos previstos no planeamento aplicable, así como ao mantenimento e conservación daqueles, entre os de cesión obrigatoria ao Concello de Narón, que previo convenio suscrito ao efecto coa mesma, se considere deben ser realizados directamente pola Entidade.3.- Establecer e dirixir os servizos comúns que de acordo co punto anterior lle sexan asinados, administración, garda, seguridade e vixiancia, etc. Previsto no planeamento ou que veñan esixidos pola urbanización e se consideren pertinente, ditando ao efecto as axeitadas normas de réxime interior.4.- Distribuir os gastos comúns entre todos os membros da Entidade de conformidade coas normas establecidas nos presentes Estatutos e cos acordos válidamente adoptados polos órganos rectores da Entidade.5.- Velar polo estricto cumprimento das ordenanzas do planeamento aprobado.6.- Promover a convivencia social dos membros da Entidade, dirimindo as diferencias que poideran xurdir entre eles con relación ao uso e disfrute dos elementos propios e comúns.7.- Adotar as medidas e exercitar, no seu caso, as accións correspondentes frente aos membros da Entidade, ou terceiras persoas, para esixir o axeitado cumprimento das obrigas contraídas por razón do planeamento vixente.8.- Calquera outra finalidade lícita de natureza urbanística que veña esixida ou se fundamente na actuación.9.- Defender os intereses comúns ante calquera organismo ou autoridade do Estado, dos Entes Autonómicos, da Provincia e do concello, así como ante os Xulgados e Tribunais de calquera grado e xurisdicción. O ámbito de actuación abarcará a totalidade da área comprendida no polígono, así como a toda nova incorporación ou ampliación do polígono obxecto destes estatutos. A Entidade de Conservación entrará en vigor con carácter inmediato á aprobación definitiva dos seus Estatutos e terá duración indefinida. A Entidade Urbanística de Conservación actuará baixo o control urbanístico do Concello de Narón que terá, en todo caso, un representante nos Órganos Rectores da Entidade e colaborará e supervisará o seu funcionamento, poidendo asinar coa Entidade Urbanística os convenios de colaboración oportunos. Son membros natos da Entidade Urbanística: 1.- O Concello de Narón, como Administración actuante e como propietario das parcelas.2.- Os propietarios adquirintes de parcelas do polígono e titulares das industrias nelas instaladas, que o serán obrigatoriamente “propter rem” dende a data de adquisición dos seus titulares ou dende a constitución desta Entidade. A transmisión por calquera título da propiedade das parcelas comportará necesariamente a subrogación do adquirinte nos dereitos e obrigas do transmitente. Os cotitulares dunha finca haberán de desinar, en documento fehaciente, a unha sola persoa con amplias facultades para o exercizo das de membro da Entidade, respondendo solidariamente frente á mesma de cantas obrigas dimanen da súa condición. Se non desinaran representante no prazo que ao efecto se sinale, o fará o órgano administrativo tutelar, a petición da Entidade. O desinado, neste caso, exercerá as súas funcións mentres os interesados non desinaren formalmente outro.3.- SEPES como titular público do solo en tanto teña titularidade dalgunha parcela.1.- Os membros da Entidade terán dereito a participar, na forma prevista destes Estatutos, nos órganos de Administración e a disfrutar dos servizos e instalacións da mesma, así como aos demáis beneficios que dela poidan obterse.2.- A participación dos membros da Entidade nos dereitos e obrigas establecidos nos Estatutos, ou que no sucesivo poidan acordarse, será a mesma para todos agás no pago das cantidades, a cuxo efecto se estará ao que resulte do apartado seguinte e na adopción de acordos, cuxo voto será proporcional á cuota asinada a súa parcela.3.- Para determinar os dereitos e obrigas dos membros da Entidade se estará ao único criterio de coeficiente porcentual de participación asinado con carácter indivisible a cada parcela, en función única e exclusivamente da edificabilidade atribuida a cada unha delas- expresadas en m2 de teito- no proxecto de reparcelación vixente. O coeficiente porcentual de participación a cada parcela será de aplicación a todos os efectos, con independencia de que se consuma íntegramente ou non, a edificabilidade atribuida a aquela.4.- O Cadro de Coeficientes de Participación das Parcelas resultantes do proxecto de reparcelación queda incorporado como Anexo aos presentes Estatutos, formando parte inseparable dos mesmos e do título constitutivo da Entidade. Non constitúe modificación estatutaria a alteración do Cadro de Coeficientes de Participación das Parcelas da Entidade nos dous seguintes supostos: a) Cando dita alteración fora unha mera consecuencia da división, agrupación, segregación ou agregación de parcelas co arranxo á normativa urbanística vixente para dar lugar a novas parcelas urbanísticas. b) Cando dita alteración fora consecuencia das modificacións que resulten da aprobación polo Concello dunha modificación do proxecto de reparcelación imposta polas alteracións do planeamento, e incidan directamente sobre a edificabilidade das parcelas.5.- Nos supostos de comunidades de propiedade horizontal común e de complexos inmobiliarios privados ou doutras formas de copropiedade que recaigan sobre as parcelas e/ou edificacións integradas no ámbito de actuación da Entidade de Conservación, os coeficientes de participación na mesma serán indivisibles e corresponderán, en todo caso, á comunidade de propietarios de cada parcela ou inmoble ou complexo inmobiliario, sen prexuízo da distribución interna que efectúen os copropietarios para o reparto da contribución que lles corresponda a cada ún.6.- Dado o carácter indivisible dos coeficientes de participación de cada parcela na Entidade, a agrupación de coeficientes de propietarios individuais ou de comunidades de propietarios de parcelas só será posible sumando o coeficiente íntegro que corresponda a cada parcela, sen que en ningún caso poidan agruparse parcialmente os coeficientes de cada parcela.7.- Quedan excluídas do pago as zonas de uso de dominio público destinadas a actividades deportivas así como dotacionais que cumplan fins de interese xeral. Así mesmo quedan excluídas aquelas parcelas que se destinen a algún dos usos anteriores como consecuencia de modificacións do ordenamento urbanístico vixente.8.- As cuotas que deban abonar os propietarios de parcelas para atender os gastos comúns se recaudarán no prazo que se fixe polos órganos rectores da Entidade e con domiciliación bancaria dos recibos. A morosidade no pago das cuotas producirá sen necesidade de intimación ningunha, a obriga de abonar intereses de demora, a razón de 1,5% mensual, a favor da Entidade.9.- Calquera que fora o suxecto a quen corresponda a obriga de mantenimento, o Concello de Narón actuante na súa condición de titular dos terrenos de dominio público, obras, dotacións ou instalacións obxecto de cesión obrigatoria, poderá esixir por vía de apremio as cuotas que se adeuden máis os intereses devengados, xa sexa de oficio, xa a instancia, no seu caso, da Entidade Urbanística colaboradora. O importe da cuota será entregado polo Concello á Entidade encargada da conservación. Non obstante dita prevención, a Entidade de Conservación, poderá reclamar o importe de ditas cuotas a través da xurisdicción ordinaria.1.- Exercer as súas facultades dominicais sobre as parcelas de propiedade privada, sen máis limitación que as establecidas nas leis e no planeamento vixente, ou no seu caso a normativa interna do Polígono.2.- Usar e disfrutar das instalacións e servizos comúns, previo cumprimento dos requisitos e formalidades que se establezan nas normas de réxime interior da Entidade.3.- Utilizar os servizos urbanísticos do polígono, satisfacendo a cuota correspondente.4.- Asistir ás reunións da Asamblea Xeral, e intervir na adopción de acordos con voto proporcional ao coeficiente de participación asinado ás parcelas respectivas.5.- Intervir como electores ou candidatos na desinación dos membros e cargos da Xunta de Goberno.6.- Formular aos órganos rectores cantas propostas consideren convintes para o mellor cumprimento do obxecto e finalidade da Entidade.7.- Ser informado puntualmente dos acuerdos adotados polos Órganos de Goberno e Administración, así como de cantas actividades afecten á Entidade.8.- Solicitar e obter o necesario asesoramento e axuda en cantos problemas teñan relación na súa condición de membros, e garden consonancia co obxecto e fins da Entidade.9.- Recorrir contra os acordos adotados polos órganos rectores, co arranxo ao disposto na Sección 2ª do Título VII destes Estatutos.10.- Examinar os libros de contabilidade, actas e demáis documentos da Entidade, nos térmos determinados nestes Estatutos.11.- Os demáis que resulten dos presentes Estatutos e da lexislación urbanística.1.- Cumprir os estatutos, os regulamentos aprobados pola Asamblea Xeral para o uso e disfrute das instalacións e servizos comúns, e os demáis acordos válidamente adotados polos órganos rectores da Entidade, no ámbito das súas respectivas competencias.2.- Pagar, dentro dos prazos establecidos, as cuotas e derramas que con carácter ordinario ou extraordinario se establezan pola Asamblea Xeral cos condicionamentos e requisitos preceptuados nos presentes Estatutos.3.- Comunicar á Entidade as transmisións das parcelas, subrogando ao adquirinte nos dereitos e obrigas frente á mesma, incluso nos xa vendidos e non satisfeitos.4.- Someterse á inspección dos órganos rectores en canto poida afectar ao cumprimento dos fins da Entidade.5.- Someter á Xunta de Goberno, a título de laudo arbitral, as diferencias xurdidas con outros membros da Entidade no uso e aproveitamento dos elementos propios ou comúns.6.- Reparar a seu cargo e pola súa conta aqueles desperfectos ou alteracións que direta ou indiretamente se produxeran pola sua causa nas zonas de uso común sometidas ao cuidado e vixiancia da Entidade.7.- Comunicar á Secretaría da Xunta de Goberno un domicilio a efectos das comunicacións, así como calquera variación que se produza no mesmo, e no supsto de transmisión da propiedade notificarán dentro do prazo dos quince días seguintes, o nome, apelidos e enderezo do adquirinte, así como DNI ou CIF.8.- Domiciliar no seu establecimento bancario o abono das cuotas de participación nos gastos da Entidade que lle correspondan. Desta obriga quedan excluídos aqueles propietarios que normativamente non estean autorizados a pagar por este sistema. Na súa condición de membro da Entidade Urbanística de Conservación, os dereitos e obrigas de SEPES serán os mesmos que os restantes membros propietarios de parcelas, e a súa participación nos gastos verá concretada exclusivamente no coeficiente asinado a cada unha das parcelas das que sexa titular.1.- O Concello de Narón, na súa condición de Administración actuante, exercerá as funcións determinadas legal e regulamentariamente.2.- No suposto de que o Concello de Narón fora, así mesmo, titular de parcelas con coeficiente de participación nos gastos asinados, os seus dereitos e obrigas, neste aspecto concreto, serán os correspondentes a calquera propietario membro da Entidade. Os propietarios de parcelas de propiedade privada ostentarán a titularidade privativa da superficie da parcela respectiva, incluído o espazo libre non edificable, así como de cantas edificacións e elementos urbanísticos conteñan no seu interior.1.- As instalacións e edificacións construídas, no seu caso, en terreos propiedade da Entidade, ou dos que ésta sexa usuaria, terán natureza de elementos de propiedade común, correspondente ao exercizo da súa titularidade á Entidade.2.- Ningún membro da Entidade poderá realizar obras nos elementos de propiedade común, aínda que sexa en interese de todos, sen a previa autorización da Asemblea Xeral, e a obtención dos preceptivos permisos municipais, estando facultada a Xunta de Goberno, no seu caso, de urxente necesidade, para decidir sobre as medidas a adoptar.3.- Se se executase algunha obra ou mellora sen a debida autorización, os prexuízos producidos serán de cargo exclusivo do executor, e os beneficios, se existisen, aproveitarán a todos os membros da Entidade sen obriga de satisfacer indemnización algunha.1.- Pertencerá ao dominio e uso público, cuxa titularidade corresponde ao Concello de Narón, os seguintes elementos: a) Red viaria. b) Redes e instalacións dos servizos básicos do polígono (rede de sumidoiros, auga potable, rego por goteo, alumeado público…). c) Espazos definidos no planeamento urbanístico como zonas verdes públicas. d) Espazos definidos no planeamento como dotacións públicas.2.- Sobre as zonas verdes públicas a que se refire o epígrafe c) do apartado anterior poderán outorgarse polo Concello de Narón a favor da Entidade, concesións limitativas do uso público para fins non lucrativos tales como instalacións deportivas ou recreativas, xogos de nenos e outras análogas que se conxuguen co carácter da zona dentro do respecto ao establecido na lexislación urbanística vixente. O Goberno e a Administración da Entidade están encomendados básicamente á Asemblea Xeral e á Xunta de Goberno, sen prexuízo dos demais órganos previstos no Estatuto.1.- Os membros da Entidade constituídos en Asemblea debidamente convocada, compoñen o órgano superior deliberante e decisorio nos asuntos propios da súa exclusiva competencia. Formará parte da Asemblea un representante do Concello de Narón.2.- Todos os membros da Entidade, incluíndo os disidentes, non votantes ou que non participasen na reunión, quedan sometidos aos acordos da Asemblea.3.- As reunións da Asemblea Xeral poderán ser ordinarias e extraordinarias. Será ordinaria a que teña lugar para formar os presupostos ordinarios, aprobar, no seu caso, as contas do exercizo anterior, censurar a xestión social e coñecer sobre o desenvolvemento normal da Entidade. Extraordinarias serán todas as demais. A Asemblea Xeral Ordinaria, previamente convocada para o efecto, cunha antelación mínima de 7 días habiles respecto á data da súa celebración, se reunirá, polo menos, unha vez ao ano, dentro dos seis primeiros meses de cada exercizo. Dende a convocatoria ata dous días antes da súa celebración, os membros da Entidade poderán examinar os libros de contabilidade, actas e demais documentos que serán obxecto de consideración e, no seu caso, aprobación na sesión da Asemblea, e que para tal efecto, estarán a disposición dos mesmos no domicilio social da Entidade. Tamén se reunirá a Asemblea, con carácter extraordinario, e co mesmo requisito de prazo de convocatoria previa establecido no páragrafo anterior, sempre que fose necesario para a adopción de acordos que requiran a súa intervención, e cando así o acorde a Xunta de Goberno, ou o solicite un número de propietarios que agrupen no seu conxunto ao 25 por 100 do coeficiente total de participación nos gastos asinados ás diferentes parcelas do polígono ou unidade de actuación. Neste último suposto, a Asemblea deberá ser convocada para celebrala dentro dos trinta días hábiles seguintes á data na que se requirise fidedignamente á Xunta de Goberno e se incluirán na orde do día necesariamente os asuntos que fosen obxecto da solicitude razoada dos promotores da convocatoria. As Asembleas Xerais serán convocadas polo Presidente da Xunta de Goberno da Entidade, cunha antelación mínima de sete días respecto á data da súa celebración, mediante citación por escrito na que se expresará lugar, data e hora da reunión en primeira e, no seu caso segunda convocatoria e relación sucinta dos asuntos a tratar. Entre a primeira e segunda convocatoria deberá mediar, polo menos, o espazo de media hora. A Asemblea Xeral, tanto Ordinaria como Extraordinaria, quedará válidamente constituída en primeira convocatoria cando concorran a ela, presentes ou representados, propietarios que ostenten a maioría absoluta da porcentaxe de participación nos gastos de mantemento, conservación e comúns en xeral; e en segunda convocatoria calquera que sexa o número de asistentes e de votos representados na Asemblea.1.- Poderán asistir á Asemblea todos os membros da Entidade. Os propietarios de parcelas deberán estar relacionados no Libro-Rexistro da Entidade, alomenos con quince días de antelación á data da reunión para ter dereito a participar na Asemblea.2.- Cada propietario terá un número de votos igual ao que lle correspondan no coeficiente de participación asinado á súa parcela.3.- Os propietarios que no concorran á Asemblea poderán conferir a súa representación por escrito a calquera persoa natural.4.- Nos casos de codominio se estará ao determinado no artigo 7º destes Estatutos. O exercizo dos dereits sociais quedará en suspenso mentres os propietarios de parcelas se atopen en mora no pagamento das cotas ou derramas, ordinarias ou extraordinarias, acordadas pola Entidade.1.- As reunións da Asemblea serán presididas polo Presidente da Xunta de Goberno, que dirixirá os debates, e, no seu defecto, polo Vicepresidente ou por aquel membro que se desine para tal efecto na Asemblea. Actuará de Secretario o da Xunta de Goberno e no seu defecto o Vocal máis xove da Xunta ou aquel que se desine na Asemblea.2.- Os acordos se adoptarán en votación ordinaria e maioría simple, salvo nos casos específicos recollidos nos presentes Estatutos que esixan un quórum especial.3.- As actas das reunións que se levarán no seu correspondiente libro, serán autorizadas polo Secretario co visto bo do Presidente. Nas ditas actas, ou como anexo a estas, se farán constar os membros presentes e representados coa especificación do coeficiente de participación que lles corresponda. A aprobación da acta poderá ser acordada a continuación da mesma reunión ou na próxima, sen prerxuízo de que os acordos teñan forza executiva dende o momento da súa adopción. Corresponden á Asemblea deliberar e resolver sobre as seguintes materias: 1.- Proposta de modificación dos Estatutos, ou da normativa interna, sen prexuízo da ulterior aprobación da administración actuante.2.- Nomamento e cese das personas encargadas do Goberno e Administración da Entidade que formará a Xunta de Goberno.3.- Designar entre as persoas nomeadas para a Xunta o cargo de Presidente.4.- Nomeamento dos membros censores de contas.5.- Aprobación, no seu caso, da Memoria e Contas do Exercizo anterior.6.- Aprobación, no seu caso, dos presupostos de gastos e ingresos para o exercizo seguinte, así como dos plans, programas e memoria de actividades.7.- Fixación de medios económicos e cotas, tanto ordinarias como extraordinarias, a satisfacer polos propietarios de parcelas.8.- Censura da Xestión da Xunta de Goberno.9.- Asuntos propostos pola Xunta de Goberno.10.- Proposta de disolución da Entidade, unha vez cumplido o seu obxectivo.11.- Calquera outro asunto que afecte con carácter relevante á vida da Entidade e non fose atribuído á Xunta de Goberno. De conformidade co establecido no artigo 21.2 destes Estatutos, a adopción dos acordos se realizará en votación ordinaria e por maioría simple. Non obstante, para a aprobación das propostas de modificación de Estatutos e normativa interna, así como da disolución da Entidade, será necesario o voto favorable dos 2/3 dos existentes con arreglo ao total dos coeficientes de participación. A Entidade Urbanística de Conservación será rexida e administrada pola Xunta de Goberno, investida das máis amplias facultades para gobernar a Entidade, podendo realizar toda clase de actos de administración, xestión e incluso disposición dentro do marco establecido na Lei e nos Estatutos.1.- A Xunta de Goberno estará integrada polo Presidente, Vicepresidente, Tesoureiro, Secretario e dos Vocais, todos eles propietarios de parcelas con coeficientes de participación asinado a estas.2.- Un representante do Concello de Narón formará parte, asimesmo, da Xunta de Goberno. A elección dos membros da Xunta de Goberno será a de lista pechada ou lista aberta, con indicación expresa dos cargos, máis votada pola Asamblea ou se non o houbera o sistema de lista aberta, a excepción do representante do Concello de Naron que será nomeado polo Pleno do Concello de Narón. Logo de ser nomeados os propietarios de parcelas que formarán parte da Xunta Directiva, a Asamblea Xeral en votación ordinaria, e por maioría simple, nomeará, de entre os titulares elixidos, ao Presidente. Os restantes cargaos da Xunta de Goberno, serán nomeados pola propia xunta de entre os seus membros propietarios das parcelas.1.- Os membros da Xunta de goberno desempeñarán os seus cargos durante un prazo máximo de dous anos e poderán ser reelexidos indefinidamente.2.- Por excepción os membros da Xunta de Goberno nomeados no título constitutivo deben someter o seu nomeamento á aprobación da primeria Asamblea Xeral que teña lugar.3.- Os cargos da Xunta de Goberno non son renunciables, agás motivos suficientes apreciado pola Asamblea Xeral.4.- Polo carácter condicionante dos nomeamentos, as persoas nomeadas cesarán nos seus postos no momento que causen baixa nas empresas que representan o nas titularidades que posuían ao producirse o nomeamento.5.- Os cargos da xunta de Goberno son gratuitos. Se durante o tempo no que fose nomeados teñen lugar vacantes na Xunta de Goberno, poderán nomear a esta, entre os membros da Entidade, as persoas que as teñan que ocupar ata que se reúna a Asamblea Xeral Ordinaria ou Extraordinaria.1- A Xunta de Goberno reuniráse na localidade do domicilio da Entidade, preferiblemente na súa propia sede, logo da convocatoria do Presidente, por propia iniciativa ou a petición dunha terceira parte dos seus membros e preceptivamente unha vez cada tres meses. Non será preciso a dita convocatoria se estando presentes todos os membros da Xunta, en calquera lugar decidisen celebrala.2- A convocatoria, agás os casos de urxencia apreciada polo Presidente, cursarase polo menos, con corenta e oito horas de antelación, fixando brevemente a orde dos asuntos a tratar.3- Das reunión levantarase acta que poderá aprobarse na mesma xuntanza a que se refiren o una seguinte, sen prexuízo de que os acordos teñan forza executiva desde o momento da súa adopción. A acta irá asinada polo Secretario, co visto e prace do Presidente.4- Para que a Xunta poida deliberar e adoptar acordos válidamente necesitarase que concurran á reunión, presentes ou representados, a maioría dos seus compoñentes.5- Os acordos adoptaranse por mayoría dos votos presentes, decidindo nos empates o voto de calidade que se concede ao Presidente.6- A representación dos membros da Xunta de gobenro deberá recar en calquera outro membro desta e manifestado por escrito.7- Corresponderán á xunta de Goberno as seguintes competencias: 1- Representar á Entidade de Conservación en xuízo e fóra de el, en calesquera actos ou contratos e ante toda persoa ou Entidade.2- Organizar, dirixir e inspeccionar o funcionamento da Entidade.3- Atender á prestación dos servizos básicos urbanísticos previstos no planeamento aplicable nos termos recollidos no artigo 3-2 destes Estatutos.4- Ditar as normas de funcionamento da Xunta de Goberno no non previsto polos Estatutos.5- Interpretar os Estatutos no caso de dúbida.6- Nomear aos cargos da Xunta que non sexan da Competencia da Asamblea Xeral.7- Conferir apoderamento a outras persoas, para o cumprimento das súas funcións.8- Redactar os plans e programas de actividades.9- Nomear, de se lo caso, un administrador, así como fixar a súa remuneración.10- Contratar ao persoal que se xulgue necesario para o mellor cumprimento dos fins da Entidade.11- Decidir sobre a creación dos servizos que veñan esixidos polo mantenemento e conservación do polígono.12- Rendir contas á Asamblea Xeral do resultado da xestión en tódolas ordes e preparar e recactar os documentos para tal efecto precisos.13- Propoñer á Asamblea Xeral o Orzamento de ingresos e gastos e aplicalo na medida correspondente.14- Propoñer á Asamblea Xeral as derramas necesarias para atender aos gastos común, forma e prazos no que terán que satisfacerse, así como proceder contra os membros morosos para facer efectivo o pago das cantidades axeitadas.15- Polo xeral, calquera outras función que lle sexan encomendadas pola Asamblea Xeral. A anterior determinación de competencias da xunta é meramente enunciativa e non exclúe de maneira alguna as amplias facultades que lle compiten para o cumprimento dos fins da Entidade, sen máis limitacións que as sinaladas na Lei e nos presentes Estatutos.1- A Xunta de Goberno, para o mellor exercizo das súas competencias, poderá constituir un Comité Executivo con delegación permanente ou temporal de parte das súas facultades, fixando o seu contido e, de se lo caso, o réxime interno para o funcionamento deste.2- O comité Executivo estará formado polo Presidente, Secretario, Tesoureiro e o representante do Concello. Das xuntanzas deste Comité agas as de mero traballo, levantarase acta polo Secretario co visto e prace do Presidente. Ao Presidente da Xunta de Goberno, que o será tamén a Asamblea Xeral, e no seu caso do Comité´Executivo, corresponderalle as seguintes competencias: 1- A representación da Entidade e dos seus órganos rectores.2- A inspección e dirección de tódolos servizos da Entidade e a vixilancia do desenvolvemento da actividade social.3- Velar polo cumprimento dos Estatutos e dos acordos dos órganos rectores.4- Dirixir as tarefas dos órganos rectores da Entidade, ordenar a convocatoria das reunión, presidilas, dirixir as deliberacións e levantar as sesión.5- As facultades que lle delegue a Xunta de goberno.6- As demais facultades que lle atribuén os Estatutos. O Vicepresidente substituirá ao Presidente nos casos de vacante temporal, ausencia, enfermidade, ou calquera outro impedimento lexítimo. No seu defecto, e nos casos citados, exercerá as funcións o membro da Xunta de goberno, propietario de parcelas, máis antigo, e de selo caso, o de maior idade. Artigo 35º. Do Secretario.1- Ao Secretario da Xunta de Goberno, que o serán tamén da Asamblea Xeral, e de selo caso do Comité Executivo, correspondelle as seguintes funcións: a) Redactar e dirixir por orde do Presidente os escritos de citaicón para tódalas reunión dos órganos recotres da Entidade. b) Levantar as actas das sesión. c) Levar os libros necesarios para o mellor e mías ordenado servizo. d) Dar conta ao Presidente de tódalas solicitudes e comunicación que reciba por razón do seu cargo. e) Organizar e dirixir as oficiñas da Entidade, e de selo caso, obstentar a xefatura do persoal contratado. f) Levar un rexistro no que se relacionen as parcelas do polígono, o nome e apelidos do propietario. Domicilio a efecto de notificacións e o coeficiente de participación asignado, debendo consignarse os diferentes cambios de titularidade e data destes. g) Ter ao seu cargo o arquivo da Entidade. h) Notificar os acordos adoptados pola Asamblea Xeral ou, a Xunta de Goberno, a tódolos membros da Entidade.2- No caso de vacante, ausencia, enfermidade, ou imposiblidade de calqutera tipo será substituido polo membro da Xunta de Goberno máis recente e, de selo caso, polo de menor idade. Ao Tesoureiro da Xunta de Goberno corresponderálle: 1- Materializar a recadación e custodiar os fondos.2- Realizar os pagos de conta da Entidade coa autorización do Presidente.3- Informar periódicamente á Xunta de Goberno da conta de ingresos e gastos e marcha do orzamento, e formalizar anualmente as contas do exercizo económico rematado.4- Redactar os orzamentos anuais que a Xunta de Goberno teña que presentar á Asamblea Xeral.5- Ingresar e retirar fondos das contas bancarias conxuntamente co Presidente. No caso de ausencia ou imposiblidade do Tesoureiro poderá asinar o Secretario, dando conta a aquel o máis axiña posible.6- Levar inventario dos bens da Entidade dos que sexa administrador.7- Controlar a contabilidade e verificar a Caixa.8- Xestionar o abono das cotas de participación nos gastos.1- A Entidade Urbanística de Conservación carce de patrimonio fundacional, e os medios económicos estarán constituídos polas aportacións dos membros, propietarios de parcelas, e polos créditos, que, de selo caso, se concerten.2- As aportacións dos membros da Entidade serán de dúas clases: a) Ordinarias, destinadas a sufragar os gastos xenerais da Entidade, entre os que se inclúen os de administración, garda, vixilancia, mantenemento de servizos comunitarios, e, se é o caso, os de subministro de auga, sumidoiros e depuración, alumeado e outros análogos. b) Extraordinarias, con destino ao pagamento de novas instalación de servicios comunitarios ou obras de reparación, consolidación e mantemento.3- As aportacións ordinarias e extraordinarias e o prazo para ingresalas fixaranse pola Asamblea Xeral. As extraordinarias que non consistan estrictametne en obras de reparación e conservación requirirán a súa aprobación mediante o quórum especial de 2/3 do total dos coeficientes de participación.4- A distribución das aportacións entre os membros efectuarase en proporción ao coeficiente de participación asignada as parcelas.1- A Entidade recadará, dentro dos prazos establecidos, as aportacións aprobadas polas Asamblea Xeral apra atender os gastos sociais ordinarios e extraordinarios O pago das cotas estará domiciliado en establecemento bancario, agás a excepción contida nestes Estatutos.2- A Xunta de Goberno poderá solicitar ao Concello de Narón, logo do requirimento ao interesado, a exacción por vía de apremio das cotas e derramas aprobadas pola Asamblea máis os intereses devengados a teor do disposto nestes Estatutos.1- Os fondos da Entidade serán custodiados en establecementos bancarios, nomeados pola Xunta de Goberno, a nome da Entidade.2- Para dispoñer dos fondos será necesario as sinaturas dos membros da Xunta de Goberno aos que específicamente lles foi asignada a dita función nestes Estatutos.1.- Contra os acordos dos Órganos Rectores da Entidade caberá recurso de alzada ante o Concello de Narón, no prazo dun mes a partir do día seguinte ao da súa notificación, así como os que estableza a lexislación vixente no momento.2.- Os acordos serán inmediatamente executivos, agás suspensión cautelar, no caso de interposición de recurso de alzada conforme á Lei de Procedimento Administrativo ou polos Tribunais de Xustiza nos termos previstos na Lei.3.- Se o recurso versara sobre as aportacións ordinarias e ou extraordinarias aprobadas pola Asamblea, non poderá solicitarse a suspensión sen o previo depósito a disposición da Entidade do importe da aportación.4.- Non poderán interpor recurso os membros da Entidade que haxan votado favorablemente os acordos, ou estando presentes na reunión se haxan abstido, polo que necesariamente deberá constar na acta a oposición ou o voto en contra, con expresa mención do membro que o emita. Os membros da Entidade, con renuncia de calquera outro fuero que poidera corresponderlles, quedan sometidos aos Tribunais con competencia no Municipio onde está ubicado o polígono, para cantas cuestións se susciten na interpretación ou aplicación dos Estatutos ou dos acordos dos Órganos Rectores.1.- A disolución poderá acordarse polas seguintes causas: a) Que foran cumpridos os fins para os que foi creada. b) Que o Concello de Narón adopte o acordo de realizar o mantenimento e conservación obxecto da Entidade de Conservación directamente. A Xunta de Goberno da Entidade proporá á Asamblea Xeral Extraordinaria, convocada ao efecto, a disolución da Entidade, quedando facultada para realizar as operacións necesarias procedentes.2.- Para anticipar a disolución será necesario que todos os membros da Entidade se subroguen, individualmente en proporción as súas respectivas participacións, nos compromisos de todo xénero que determine o Concello de Narón e que haxa recaído acordo unánime na Asamblea Xeral.3.- En todo caso, a disolución requerirá para a súa efectividade, a aprobación do Pleno do Concello de Narón. Acordada válidamente a disolución da Entidade, a Xunta de Goberno procederá á liquidación mediante o cobro de créditos e cuotas pendentes e o pago das débedas e o remanente, se o houbera, se distribuirá entre os propietarios de parcelas do polígono en proporción ao coeficiente de participación asinado ás mesmas. A personalidade xurídica da Entidade se extinguirá a todos os efectos, incluso liquidatorios, cando, aprobado pola Asamblea o Balance final formulado pola Xunta de Goberno e obtida a aprobación da disolución polo Concello de Narón, se solicite e se obteña a cancelación da inscripción no Rexistro de Entidades Urbanísticas Colaboradoras e, no seu caso, no Rexistro da Propiedade. A Entidade Pública SEPES poderá, no seu caso, actuar como Administrador único da Entidade de Conservación, exercendo as obrigas e dereitos inherentes á mesma, mentres o volume das enaxenacións de parcelas non permita a constitución dos seus Órganos Rectores, todo iso sen prexuízo da preceptiva participación e intervención do Concello de Narón como órgano urbanístico de control. Quedan derogados expresamente os Estatutos aprobados no Pleno do Concello de Narón o 30/07/1993, así como calquera outra disposición que se opoña aos presentes Estatutos. Narón, 30 de outubro de 2009. O ALCALDE Asdo. José M. Blanco Suárez.